Nytårs+nyt+til+alle+medlemmer

=Godt nytår kære medlem! =

Vi vil fra butiksgruppens side gerne sige tak for det seneste år i fødevarefællesskabets afdeling på Ydre Nørrebro. Vi har dog også et par meget vigtige informationer til alle medlemmer i forbindelse med det nye år, som handler om:

- Hverdagen i fødevarefællesskabet - Læs op på vagtbeskrivelserne! - Behov for nye kræfter til fællesopgaver på Ydre Nørrebro

Hverdagen i fødevarefællesskabet: Der er sket en masse gode ting i år og vores afdeling har haft vokseværk med mange nye medlemmer og nu 4 velfungerende teams. Vi oplever, at dagligdagen fungerer rigtig godt, og at der er god stemning i butikken om onsdagen, men at der stadig er plads til forbedringer og mere stabilitet på de enkelte teams. Der er et par vigtige ting, som vi skal huske i forbindelse med vagterne, og derfor vil vi gerne bede dig og alle andre medlemmer om at genlæse vagtbeskrivelserne, som nu er blevet opdateret. Se vagtbeskrivelserne her: http://kbhff.wikispaces.com/Vagter+på+Ydre+Nørrebro

Nye kræfter til fællesopgaver: Forudsætningen for at onsdagene fungerer gnidningsfrit er en velfungerende butiksgruppe og vores deltagelse i de øvrige arbejdsgrupper på tværs af alle lokalafdelingerne. Her har vi en stor udfordring i afdelingen - særligt fordi nogle af de helt bærende medlemmer af butiksgruppen nu trænger til afløsning.

Derfor vil vi bede dig overveje, om du kunne tænke dig at overtage nogle af disse tjanser, uanset om du er nyt eller gammelt medlem. De kræver ikke mere end 3 timers arbejde om måneden, men er meget vigtige at få besat, hvis vi også skal fungere i det nye år.

Det drejer sig om følgende tjanser: - medlem af distributionsgruppen: sørger for at grøntsagerne kommer frem fra bondens mark til medlemmerne. - økonomiansvarlig: overblik over afdelingens økonomi i selskab med en økonomipartner + oplæring af kassemestre. - kommuniktionsansvarlig: skriver nyheder til hjemmeside og wiki og er ansvarlig for besvarelse af afdelings mailadresse. - fælleslagervagten (behov for min 4 personer): grovpakker grøntsager til de forskellige lokalafdelinger og man er kun på vagt hver 8. uge. I det nye år flytter fælleslageret fra Vanløse til Vesterbro og der bliver lavet teamstruktur på tværs af afdelingen, så der bliver god mulighed for at lære medlemmer fra de andre afdelinger at kende. Der er lige nu særligt behov for folk den 7. januar eller 28. januar. - emballagevagt: 1 person på rødt team. Foregår på kollegiegården og indebærer at stille returemballage frem hver 4. uge. - intromødeleder: Indebærer afholdelse af intromøder (første onsdag i måneden) sammen med andre i intromødegruppen. Man koordinerer internt i gruppen hvem, der kan de pågældende onsdage. Vi planlægger snarest at afholde en lille workshop, hvor vi i fællesskab videreudvikler intromødekonceptet. <span style="font-family: Georgia,serif;">- Løssalgsvagt: Bestilling af løssalgsvare; mel, saft, bøger ect.

<span style="font-family: Georgia,serif;">Skriv en mail til afdelingens mailadresse ydre.norrebro@kbhff.dk, hvis du er interesseret i nogle af vagterne - så vil vi gerne fortælle mere.

<span style="font-family: Georgia,serif;">Ellers er du selvfølgelig altid velkommen til at dukke op til et butiksgruppemøde, hvis du har lyst til at høre mere eller har en konkret idé til vores afdeling.

<span style="font-family: Georgia,serif;">Godt nytår! <span style="font-family: Georgia,serif;">Med venlige hilsner <span style="font-family: Georgia,serif;">Butiksgruppen Ydre Nørrebro

<span style="font-family: Georgia,serif;">ps. Der er indført kontingent på 50 kr., som skal betales før man kan bestille grøntsager. Du bliver guidet igennem betalingen, når du logger ind på din normale side for bestilling af grøntsager.